Β λυκείου.

Η ΣΥΝΕΝΤΕΥΞΗ.- ΧΑΡΑΚΤΗΡΙΣΤΙΚΑ.

1 Είναι κείμενο με μικρή ή μεσαία έκταση. (Η μεγάλη συνέντευξη ονομάζεται «συνέντευξη ποταμός».

2 Έχει τη μορφή διαλόγου με ερωτήσεις οι οποίες είναι σύντομες, διακριτικές, καίριες, προσανατολισμένες στο στόχο, περιεκτικές. Οι απαντήσεις είναι πιο αναλυτικές και στηρίζονται σε κάποια επιχειρηματολογία ή τεκμηρίωση.

 3 Συνέντευξη παίρνουμε συνήθως από κάποιον επώνυμο. (ποδοσφαιριστή, υπουργό, ηθοποιό, τραγουδιστήκλπ).

4 Μπορεί να προβάλλει το έργο κάποιου συγγραφέα, σκηνοθέτη, καλλιτέχνη ή επιστήμονα κλπ.

5 Σε μία συνέντευξη λαμβάνουμε υπόψη το χρόνο, τον τόπο, το σκοπό, τους περιορισμούς.

6 Έχει στόχο την ενημέρωση, την κατάθεση απόψεων και πολλές φορές προβληματίζει.

7 Ασχολείται με συγκεκριμένο θέμα, αλλά μπορεί και να έχει γενικότερο ενδιαφέρον πχ. Βιογραφία.

8 Κυριαρχεί η αναφορική λειτουργία της γλώσσας και η μικροπερίοδος λόγου.

9 Δημοσιεύεται σε ιστοσελίδα, εφημερίδα, περιοδικό τηλεόραση, ραδιόφωνο.

10 Η συνέντευξη έχει τίτλο, τα ονόματα όσων συμμετέχουν γράφονται στην αρχή τους.

11 Επικρατεί το β ενικό – πληθυντικό πρόσωπο.

12 Το ύφος είναι απλό, κατανοητό, με προφορικό λόγο, οικείο, Η συνέντευξη μάλιστα γίνεται σε φιλικό περιβάλλον και με ευγενικό τρόπο.

13 Στην αρχή της συνέντευξης παρουσιάζεται το πρόσωπο που παίρνει τη συνέντευξη, το πρόσωπο από το οποίο παίρνεται, ενώ δηλώνεται το επάγγελμά του και ο λόγος για τον οποίο παραχωρείται.

Ασκήσεις: Να πάρετε σε 200-250 λέξεις συνέντευξη από κάποιο πρόσωπο που θαυμάζετε.